google/wiki40b huggingface dataset:
.by

Registrering

SCIS tillater alle som er bosatt i Hviterussland å registrere et domenenavn på andre nivå, så som navn.by. Domener på tredje nivå, så som navn.gov.by og navn.mil.by blir imidlertid bare tilbudt de som er statlige tjenestemenn. Navnene som velges for domener på andre nivå må ikke komme i konflikt med navn på domener som allerede er registrert eller navn på velkjente selskaper. Navn på andre nivå som inneholder ord eller fraser som anses å være støtende eller ulovlig kan avvises av SCIS.
Mecaspidius

Beskrivelse

Mecaspidius cinereus er en liten til middelsstor gullbasse som lett kjennes på at hele oversiden er fløyelsaktig olivenbrun. Dekkvingene har uregelmessige punktrader som delvis består av utstrukne punkter.

Utbredelse

Slekten er utbredt i Afrika.
Svinedysenteri

Svinedysenteri er en tarmlidelse hos gris. Sykdommen er svært smittsom og smittes gjennom avføring. Et høyere forbruk av fôr og lavere vektøkning kan være resultatet av sykdommen, og et symptom er grøtaktig, grålig og i blant blodig diaré. Sykdommen forårsakes av bakterien Brachyspira hyodysenteriae, som gir skade på tykktarmen. Denne bakterien er sårbar for varme og tørre omgivelser.
Den mest effektive måten for utryddelse av sykdommen er slakting av alle dyr og vasking og desinfisering av fjøs.
Svinedysenteri er ikke farlig for mennesker og påvirker ikke kvaliteten på kjøttet.
Co-Co

Eurovision Song Contest

Under Eurovision besto gruppen av Terry Bradford, Josie Andrews, Cheryl Baker, Keith Hasler og Paul Rogers. Gruppen hadde tidligere prøvd seg i den britiske finalen, blant annet i 1976, men uten å nå opp. I 1978 vant de den britiske finalen A Song for Europe med låten «The Bad Old Days», og fikk dermed representere Storbritannia i Eurovision Song Contest i Paris samme år. Under opptredenen i Paris var gruppen forsterket med trommeslageren Charlie Brennan.  
Etter den forholdsvis svake plasseringen ble bandet raskt oppløst, men gjenoppsto senere som kvartett og under navnet The Main Event. Bandet forsøkte å representere landet på nytt i 1980, men kom sist i den britiske finalen. 
Et av de opprinnelige bandmedlemmene, Cheryl Baker, fikk stor suksess som medlem av bandet Bucks Fizz. De vant Eurovision Song Contest 1981 med «Making Your Mind Up» og fikk stor kommersiell suksess i Storbritannia utover i 1980-årene. Baker er fremdeles en mediepersonlighet i Storbritannia. 
«The Bad Old Days» nådde en 13. plass på den britiske singellisten. Bandet klarte imidlertid ikke å følge opp suksessen og fikk ingen andre hitsingler i Storbritannia. De ga kun ut ett album, Bad Old Days i 1978.

Diskografi

Singler og album utgitt av gruppen:
Austrosystasinae

Levevis

Arten er knyttet til galler på planteslekten Elaeocarpus (familien Elaeocarpaceae). Larvene er muligens galledannere og planteetere.

Utbredelse

Arten er utbredt i Queensland, Australia.
EM i curling 1980

Curling-EM 1980 ble arrangert 30. november – 6. desember 1980 i Hvidovre Ice Rink i København i Danmark.
Det deltok 12 lag for herrer og 11 lag for kvinner.
DiSEqC

DiSEqC (Digital Satellite Equipment Control), uttales «Die-Sec» (på norsk: «Dei-Sekk»), er en spesiell kommunikasjonsprotokoll for bruk mellom en satellitt-mottaker og en enhet, for eksempel en multi-parabol-svitsj eller en liten parabol antenne-rotor. DiSEqC ble utviklet av den europeiske satellitt-leverandøren Eutelsat.
En DiSEqC-svitsj brukes i et parabolantenneanlegg for å sammenkoble signaler fra flere LNB-er.
Plochiliana

Levevis

Larvene lever gjerne i råtnende ved eller annet dødt, organisk materiale.

Utbredelse

Arten er utbredt på Madagaskar.
Delilah

Utseende

Middelsstore, kraftige, matt brunlige trebukker som kan ha hvite tegninger. Dekkvingene har markerte, utsående, rettvinklede "skuldre". Antennene er omtrent så lange som kroppen. Pronotum er trapesformet uten pigger på kantene. Dekkvingene kan ha et diffust, hvitt skråbånd.

Utbredelse

Slekten er kjent fra Brasil og Peru.
NM i friidrett innendørs 2012

Norgesmesterskapet i friidrett innendørs 2012 var en del av NM i friidrett 2012. Det ble arrangert som et eget stevne på Steinkjer 3. og 4. mars 2012.
For junior var dette NM i hoppøvelser uten tilløp.
Niall McGinn

Landslaget

Han ble tatt ut i Nord-Irlands EM-tropp til EM i Frankrike 2016.
Falklandsøyenes politiske system

Falklandsøyenes politiske system er de styrende myndigheter på Falklandsøyene.
Den høyeste myndighet innehas av den britiske monarken og utøves av guvernøren med råd og støtte fra et magistrat (Executive Council) og en lovgivende forsamling (Falklandsøyenes lovgivende forsamling). I tillegg ledes Falkland Islands Government av en direktør (Cheif Executive).
Rodeløkken

Historie

Området het tidligere Hesselbergløkken etter Henning Hesselberg, den tidligere kommandanten og generalen på Akershus festning som bebygget løkken med herskapelige anlegg og hager. Siden ble løkken omdøpt til Henningslyst etter samme mann. Hesselbergløkken var den første løkken på Bygdøy, i forbindelse med utparselleringen av Kongsgården i 1780. Justisråden Paul Olsen Thrane ervervet senere området i 1802, før han solgte det videre til kong Karl Johan i 1819. Kongen overlot forvaltningen til generalkonsul Ernst Rohde (som dermed fikk løkken oppkalt etter seg) og sin livlege Magnus Andreas Thulstrup. Rodeløkken ble siden tilbakeført til Kongsgården i 1837.

Rodeløkken kafé

Rodeløkken kafé har eksistert med servering siden 1873, den gang under navnet Rohdeløkken kafé, og er landskapets mest populære attraksjon med utsikt utover Frognerkilen. Den var tidligere eid av Ernst Rohde, og fikk dermed sitt navn fra ham. Dagens bygninger ble derimot bygget under eller i etterkant av andre verdenskrig, ettersom området trengte omfattende restaurasjon som følge av skader fra krigsårene. I en normal sesong holder kafeen åpent hele sommeren, fra mai til september.
Underbevissthet

Underbevissthet er den psykologiske betegnelsen på den delen av sinnet som rommer tanker og følelser som en person ikke har bevisst kontakt med.
Audunbakkenfestivalen

Andre tilbud på festivalen

I tillegg til rene konserter på scena holdes det også kunstutstillinger/installasjoner på området. Her har unge personer muligheten til å vise frem sin kunst, noe som har vært svært vellykket og derfor blitt repetert hvert år.
Fra 2009 ble også konseptet «i bakken» lansert. Bakgrunnen for dette var å gi publikummere en musikkopplevelse på den lange og bratte veien opp til selve festivalområdet. Hvert år finner man derfor en egen programoversikt over band som spiller i bakken.

Historien bak navnet

Da festivalgründer og sjef Audun Hansen bodde hjemme hos foreldrene sine var huset det øverste og eneste huset i bakken der de bodde. Denne bakken ble ofte brukt av andre barn som bodde på byggefeltet, til å kjøre akebrett på vinteren. Disse barna kalte derfor denne bakken for Audunbakken. Første året Audunbakkenfestivalen ble avholdt var det hjemme hos Audun, i denne bakken. Derav navnet.
Sognevassdammen

Sognevassdammen er demningen sør i Sognevannet, som ligger i Strømsoddbygda nord for Sokna i Ringerike kommune. Dammen ble i sin tid anlagt for å samle opp tømmer fra Kollsjøvassdraget og resten av Strømsoddbygdvassdraget, for brøtning ned Soknavassdraget til sagene og Tyrifjorden. Muligheten for å regulere vannet ble borte da lukene og dammen rundt ble revet midt på 1980-tallet.
Chonala

Utseende

Middelsstore, gråbrune sommerfugler med øyeflekker ved forvingens spiss. Bakvingens underside er gråspraglete.

Utbredelse

Slekten er utbredt i Øst-Asia.
Parastenostola

Utseende

Middelsstore, avlange, mørkt gråbrune trebukker. Pronotum har oransje kanter. Antennene er tynne og omtrent så lange som kroppen. Pronotum er rektangulært sett ovenfra, litt bredere enn langt, dekkvingene jevnbrede.

Utbredelse

Slekten er utbredt i det østlige og sørøstlige Asia (Vietnam, det sørlige Kina, Taiwan og Japan).
Chris Smalling

Spillerkarriere

Chris Smalling startet sin karriere hos Maidstone United, hvor han fikk sin debutkamp i en alder av 17 år i 2007/2009-sesongen i en ligacupkamp mot Canvey Island FC. Han debuterte i ligasammenheng mot Heybridge Swifts FC i Isthmian League. Han spilte elleve kamper for Maidstone, hvor han i sin siste kamp mot East Thurrock United FC scorte sitt første mål.

Fulham

Etter å ha spilt kun én sesong på nivå syv i den engelske ligaen ble han hentet til Craven Cottage og Fulham FC i juni 2008. Der ble han av klubbens ungdomstrener Billy McKinlay gjort til kaptein for ungdomslaget. Den 24. mai 2009 fikk han sin debutkamp i FA Premier League hjemme mot Everton FC etter å ha kommet inn som innbytter for Aaron Hughes i det 77' minutt. Han fikk sin debut fra start i Europaligaen borte mot CSKA Sofia den 19. september 2009. Den 29. desember 2009 debuterte han fra start i Premier League borte mot Chelsea FC, hvor Fulham holdt stand med uavgjort 1-1 helt til Smalling satte ballen i eget mål via målvakt Mark Schwarzer.

Manchester United

Den 26. januar 2010 ble det klart at Smalling hadde signert under en kontrakt med de regjerende ligamesterne Manchester United, men at Smalling skulle spille ut vårsesongen 2010 for London-klubben.

Landslaget

Han ble tatt ut i Englands EM-tropp til EM i Frankrike 2016.
Værmelder

Værmelder er en person som presenterer været i en værmelding, for eksempel på TV og i radio. I Norge har de fleste værmeldere oppnådd kjendisstatus. Værmelderne på TV bruker som oftest green- eller bluescreen når de varsler været.
Terrorangrepet i Adayaa 3. april 2008

Bakgrunn

Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt.

Angrepet

Angrepet skjedde da en selvmordsbomber kjørte en lastebil med sprengstoff mot eller på et irakisk militært kontrollpunkt i Adayaa og sprengte den.

Skader

Syv sivile ble drept i angrepet, mens 12 personer ble såret, mange av disse var irakiske soldater.

Ansvar

Ingen påtok seg ansvaret for angrepet.
Batala

Demografi

Ved folketellingen i 2001 hadde byen 126 646 innbyggere, hvorav 53 % var menn og 47 % var kvinner. Gjennomsnittlig lesekyndighet var 72 %, noe som var høyere enn landsgjennomsnittet på 59,5 %. Mannlig lesekyndighet var 75 %, mens 69 % av kvinnene var lesekyndige. 11 % av befolkningen i Batala var barn under 6 år.
Sivilforsvarets medalje for internasjonal tjeneste

Tildeling

Medaljen blir utdelt til personell i Sivilforsvaret som har tatt del i internasjonale redningsoperasjoner i en akkumulert lengde på over seks måneder. Ved videre tjeneste tildeles stjerner, maksimalt tre stykker. Medaljen kan også tildeles med laurbærgren.

Utførelse

Medaljen er rund, i sølvfarget metall og har på advers en stilisert jordklode besatt med trekanter og med Sivilforsvarets emblem på høyre side. Medaljebåndet er sølvgrått og med en tynn, blå, vertikal stripe langs hver side. Det kan utstyres med stjerner eller laurbærgren.
Robertus lividus

Utseende

Robertus lividus er en mellomstor edderkopp, 2,5-4 mm lang. Den er ganske ensfarget brunt, med litt mørkere framkropp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Den kan forveksles med enkelte arter av dvergedderkopper (Linyphiidae). Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Robertus lividus lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.

Utbredelse

Robertus lividus er utbredt i holarktis. I Europa finnes den i de fleste land, også i Norge.
Nesameletidae

Utseende

Middelsstore døgnfluer. De voksne har avrundet trekantede, klare forvinger med tett årenett. Bakvingene er ganske små. Nymfene har trakégjeller som er bladformede med tydelige trakéer, tre nokså korte haltråder med lange hårfrynser.

Levevis

Nesameletidae lever i små bekker og vann-sig som ofte er helt dekket av vegetasjon. Nymfene er raske svømmere. Utviklingen tar ett år.
Formel 1-sesongen 2012

Sluttresultater 2012

Poeng ble gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng.
University of Lethbridge

Historie

Universitetet ble grunnlaget i 1967. Arkitekten Arthur Erickson tegnet University Hall, og den delen av universitetet åpnet i 1971.
I 1996 åpnet universitetet satellittundervisning i Calgary og Edmonton.

Akademisk

Programstudier tilbys både på master- og bachelornivå.
I 2004 tildelte universitetet sine første doktorgrader. Lisa Thomson og Robbin Gibb ble begge tildelt doktorgrader i kognitiv- og oppførselsrelatert nervevitenskap. Tidligere samme år godkjente provinsen Alberta en utvidelse av Ph.D-programmet som ville inkludere grader i fem nye områder: Biomolekylær vitenskap; biologiske systemer og biologisk mangfold; jorda, rommet, og naturvitenskap; evolusjon og oppførselø og informatikk.

Forskning

Universitetet er nasjonalt kjent som et naturvitenskapelig institutt. Det samarbeider med to føderale jordbrukssentre for forskning i Lethbridge. Universitetets infrastruktur innen naturvitenskap og informasjonsteknikk er vidt tilgjengelig for bachelorstudenter.

Idrett

Universitetet er representert i interuniverisitetsidretten ved Lethbridge Pronghorns, tidligere kjent som the Chinooks. Det spilles med lag for menn og kvinner i basketball, ishockey, judo, rugby, fotball, svømming, og sprint.
La Feria Chapultepec Mágico

La Feria Chapultepec Mágico er en fornøyelsespark i Chapultepec-parken i Mexico by. Den ble åpna i 1964 av den meksikanske staten. I 1992 ble den kjøpt av Grupo CIE, og de endra navnet fra Juegos Mecánicos de Chapultepec til det den heter i dag.
Solid HarmoniE (album)

Solid HarmoniE er det eneste albumet fra Solid HarmoniE. Det kom ut in 1998.
Mariahilfer Straße

Historie

Allerede før Tyrkias første beleiring av Wien i 1529 var dagens Mariahilfer Straße en viktig vei vestover fra Wien. Dette gjenspeiles også i gatens tidligere navn; Kremser Straße (veien til Krems – en by ved Dunau) og Bayerische Landesstraße (Landeveien til Bayern). Lokalt ble også veien kalt Schönbrunner Straße (veien til Schönbrunn). 
I 1663 ble Mariahilfer Straße utnevnt til postgate, noe som økte gatens betydning, og gjorde at det ble etablert flere hoteller her. Under Tyrkias andre beleiring i 1683 ble store deler av bosettingene her ødelagt, men ble senere sakte men sikker oppbygd igjen. 
Med tiden ble det tidligere jordbruksdistriktet gradvis omgjort til en forstad, som tiltrakk seg håndverkere og handelsfolk. Særlig populært var området rundt dagens Schottenfeldgasse. 
Byggingen av bymuren Linienwall lagde inndellingen med Innere og Außere Mariahilferstraße. Før distriktene ble innkorporert i Wien utgjorde også denne gaten et skattemessig skille. Dette skillet ble etter sammenslåingen flyttet til den nye bygrensen. 
I 1826 ble Innere Mariahilferstraße brolagt, og i 1862 fikk den sitt endelige og nåværende navn; Mariahilfer Straße. 
Under byggingen av U-bahn Wiens linje U3 på 1990-tallet og de kaotiske tilstandene som rådde under byggingen dukket det opp mange såkalte "salami-shops". Disse solgte gjerne billige elektriske artikler med lav kvalitet, til de etablerte butikkeiernes store ergrelse. Med de økende husleiene som fulgte ferdigstillelsen av Mariahilfer Straße forsvant imidlertid disse.
Gebirgsjäger

Gebirgsjäger er den tyske benevnelsen på en militær spesialstyrke og soldatene i denne styrken. Styrken har historie fra før første verdenskrig, og er beregnet for å operere i fjellandskap som for eksempel Alpene. Styrkene var av type lett infanteri, og hadde status som elitestyrker.
Gebirgsjäger kalles vanligvis bergjeger på norsk.

Bergjegere under andre verdenskrig

Gebirgsjäger-divisjonene deltok i mange kjente slag under andre verdenskrig, blant annet Operasjon Weserübung, Operasjon Silberfuchs, Operasjon Platinfuchs og Operation Polarfuchs, de tyske operasjonene i Kaukasus, i Nord-Italia, slaget om Kreta og i slaget om Siegfriedlinjen.
Gebirgsjäger-styrkene var lett utrustede med bl.a. pakkesler som transportmiddel.  Gebirgsjägerne hadde lette våpen som boltriflen G33/40, og de hadde også færre automatvåpen enn andre vanlige infanteristyrker. Dette var for å kunne forenkle bevegeligheten i vanskelige terreng. Gebirgsjägerne var gjenkjennelige med at de hadde et merke med en Edelweiss på armen på uniformen og på lua.
Gebirgsjägere kjempet under angrepet på Norge i 1940, og drev med trening under okkupasjonstiden. Det ble satt opp et helt Gebirgsjäger-korps i Norge, og dette var ferdigstilt i 1941. Gebirgsjäger-offiseren Eduard Dietl deltok som generalmajor og regimentssjef. Under felttoget mot Norge var han sentral i slaget ved Narvik.

Etter andre verdenskrig

Da Bundeswehr ble opprettet i 1956 oppsto Gebirgsjäger-styrkene som en distinkt gren av Heer (hæren). Fram till 2001 ble de organisert i 1. Gebirgsdivision, men den ble oppløst under en større reform av den tyske forsvarsmakten. Den ble erstattet av Gebirgsjägerbrigade 23 med hovedkvarter i den tyske delstaten Bayern. Alle Gebirgsjäger-bataljoner ligger i Bayern unntatt en i Schneeberg i delstaten Sachsen.
Munktorp

Munktorp er et tettsted i Köping kommune i Västmanlands län i landskapet Västmanland i Sverige. Det ligger cirka ti kilometer nordøst for Köping. I 2010 hadde tettstedet 455 innbyggere.
De schlesiske kriger

De schlesiske kriger var tre kriger i årene fra 1740 til 1763. I disse kjempet Preussen mot Østerrike om herredømmet over Schlesien.
Den første schlesiske krig (1740–1742) og den annen schlesiske krig (1744–1745) var en del av den østerrikske arvefølgekrig.
Den tredje schlesiske krig (1756–1763) var en del av syvårskrigen.
Beijing Daxing internasjonale lufthavn

Beijing Daxing internasjonale lufthavn (IATA: PKX, ICAO: ZBAD) er et kinesisk infrastrukturprosjekt. Den skal komme for å avlaste Beijing internasjonale lufthavn nord i byen, som er nær sin ytterste kapasitet. Beijing Daxing blir langt større og oppstår sør for byen, i bydistriktet Daxing.
Planene går ut på åtte start- og landebaner, hvorav en av banene er for militær bruk. Dette skal kunne være tilstrekkelig for inntil 650.000 flybevegelser i året. Inntil 130 millioner passasjerer i året skal kunne betjenes.
Byggetillatelse ble gitt i januar 2013; byggingen skal finne sted fra 2014 til 2019, da lufthavnen beregnes åpnet i september måned. Et nytt høyhastighetstog fra flyplassen skal føre passasjerer til det sentrale Beijing på cirka 30 minutter.
Rhysium

Utseende

Middelsstore, slanke, blanke, mer eller mindre rødbrunlige trebukker. Antennene er omtrent så lange som kroppen. Pronotum er noe lengre enn bredt, uten pigger langs kanten. Dekkvingene er smale og jevnbrede, vanligvis med gulaktige tegninger.

Utbredelse

Slekten er vidt utbredt i den Neotropiske økosonen (Colombia, Peru og Bolivia).
Serf av Culross

Sankt Serf av Culross (Servanus) (ca. 500 – død 583) var sannsynligvis en britonisk helgen i Skottland. Det eneste som med sikkerhet kan bli tilskrevet Serf er at han drev misjon i området vestlig Fife. Det er dog ikke kjent når dette nøyaktig skjedde. Han er også blitt kalt for en apostel av Orknøyene, men med langt mindre historisk riktighet. Sankt Serf er tilsynelatende tilknyttet kirken Saint Mungo's Church i nærheten av Simonburn i Northumberland (ved Bellingham Road, nord for Chollerford). Hans festdag er 1. juli.

Legendene

David Hugh Farmer har skrevet at hans «Legende er et sammensurium av ville umuligheter». Legenden slår fast at Serf var sønn av Eliud, konge av Kanaan, og dennes hustru Alphia, datter av en konge av Arabia. Etter å ha vært lenge barnløse fikk de til slutt to sønn, den andre var Serf. Han kom til Roma og med seg hadde han et omdømme om fromhet som fikk ham valgt til pave, og var det i syv år.
Serf reiste til Gallia og til England etter å ha ha gått av Den hellige stol, og kom til slutt til Skottland. Der møtte han Adomnán, abbed av Iona, som viste ham en øy i innsjøen Loch Leven (senere navngitt St Serf's Inch). På denne tiden ville øya ha vært en del av det piktiske kongedømmet Fib (Fife). Serf grunnla klosteret St Serf's Inch Priory på øya og ble der atter i syv år.
Senteret for hans kult (og muligens for hans aktivitet) var Culross, som i henhold til tradisjonen var grunnlagt av helgenen selv. Ved Dunning i Strathearn er det sagt at han drepte en drage med sitt prestestav.
«Endelig, etter mange mirakler, etter hellige fortreffeligheter, etter å ha grunnlagt mange kirker, etter å ha gitt sin fred til sine klosterbrødre, oppga (sankt Serf) sin ånd i sin celle ved Dunning på den første kalendsdagen i juli, og hans disipler og folkene i området tok hans lik til Cuilenross (Culross) og der, med salmer og hymner og lovsanger, ble han ærefullt gravlagt».

Helgenene Serf og Mungo

Sankt Serf skal ifølge legendene ha vært en samtidig med sankt Mungo, også kjent som sankt Kentigern, skjønt om han faktisk levde på samme tid som Adomnán er dette kronologisk umulig.
En legende hevder at da den britonske prinsesse (og framtidige helgen) Theneva (Thenaw) ble gravid før hun var gift skal hennes familie ha kastet henne utenfor et stup. Hun overlevde fallet uten en skade og ble kort tid etter møtt av en ubemannet båt. Hun visste at hun ikke hadde noe hjem å gå til og klatret derfor opp i båten. Denne seilte henne tvers over Firth of Forth og gikk i land ved Culross hvor hun ble tatt imot av sankt Serf. Helgenen ble fosterfar for hennes sønn, sankt Kentigern (sankt Mungo).
En annen legende hevder at sankt Kentigern vekket til live en rødstrupe som var et dødt kjæledyr for sankt Serf. Fuglen hadde blitt drept av noen klassekamerater som hadde håpet at skylden ville falle på Kentigern og få ham drept.
Regolitt

Regolitt er en betegnelse for ikke-sammenhengende masser, f.eks. humus, leire og sand. Med andre ord lag av biologisk materiale og/eller mineralpartikler som ligger over grunnfjellet. Mineralpartikler kan bli utfelt ved forvitring eller transportert fra andre områder ved for eksempel vann og vind.
DJGPP

DJ's GNU Programming Platform (DJGPP) er et utviklingsverktøyfor Intel 80386 eller høyere IBM PC-kompatible som støtter operativsystemet MS-DOS. DJ Delorie startet prosjektet i 1989, og har veiledet det videre. Det er en portering av GNU Compiler Collection (GCC), og de fleste GNU-verktøyene slik som bash, find, tar, ls, GAwk, sed og ld til DOS Protected Mode Interface (DPMI). Støttede språk inkluderer C, C++, Objective-C/C++, Ada, Fortran, and Pascal. DJGPP ble beskrevet som et aldrende produkt i 2004.
Bugio

Bugio er den sørligste og nest største av de tre Desertasøyene, ei ubebodd øygruppe like sørøst for Madeira. Den har et areal på rundt 3,3 kvadratkilometer, er om lag 7,5 kilometer lang og 700 meter brei. Den har en svært utilgjengelig topografi, med en langsgående fjellkjede, som deles i en nordlig og en sørlig del ved ei djup kløft. Høyeste punkt er på den nordligste delen, 348 meter over havet.
Mens en har utrydda eller har forsøkt å utrydde den importerte geitebestanden på de to andre Desertasøyene, er situasjonen annerledes på Bugio. Geitene her er nemlig av en annen rase. De blei importert fra Kanariøyene allerede i 1489 og stammer fra en svært gammel rase, som nå er utdødd der. Geitene på Bugio (under 100 i antall) regnes derfor som verneverdige. Ettersom det ikke er tilgang på ferskvann på øya, har geitene utvikla en evne til å klare seg på saltvann.
På øya finnes også en del importerte katter og kaniner. Kaninene graver hull i bakken, noe som er skadelig for det beskjedne jordsmonnet. Imidlertid er det gunstig for en svært sjelden petrellart (Pterdodroma feae), som benytter disse hulla til reir. Bugio har ellers et yrende liv av hekkende fugl.
Øya har et svært begrensa planteliv.